
I. ОРГАНИЗАТОР НА ТЪРГА 

Търгът се организира от  вр. и. директора на Софийска филхармония с административен адрес: гр. София, ул. „Г. Бенковски“ №1
ІІ. ОСНОВАНИЕ ЗА ПРОВЕЖДАНЕ НА ТЪРГА 

Търгът се провежда на основание чл. 19, ал. 1 от Закона за държавната собственост (ЗДС), във връзка с чл. 13 и сл. и глава пета от Правилника за прилагане на Закона за държавната собственост (ППЗДС) 

ІІІ. ПРЕДМЕТ НА ТЪРГА 

1. Отдаване под наем на недвижим имот – частна държавна собственост – представляващ: ХИЖА - «ТУРИСТИЧЕСКИ ЗАСЛОН» НА СОФИЙСКА ДЪРЖАВНА ФИЛХАРМОНИЯ, НАХОДЯЩ СЕ ВЪВ ВИТОША, МЕСТНОСТ "ТРЕНДАФИЛА", С ПЛОЩ ОТ 112 КВ. М. АКТ ЗА ДЪРЖАВНА СОБСТВЕНОСТ № 6321 ОТ 04.03.1993 Г.  
Начална месечна наемна цена, определена по реда на чл. 41, ал. 1 от Правилника за прилагане на Закона за държавната собственост /ППЗДС/ е в размер на 303 (триста и три) лева с включен ДДС. 
***Разходите за електроенергия, вода, всички консумативи, и текущите ремонти са за сметка на Наемодателя и не са включени в наемната цена;
ПРЕДНАЗНАЧЕНИЕТО на отдавания под наем обект е почивна база, отдих и туризъм, хотелиерски и ресторантьорски услуги, които ще се предоставят с предимство на служители на Софийската филхармония, а при липса на заявки, може да се ползва свободно. Предназначението на имота не може да бъде изменяно. Имотът не може да се преотдава и да се ползва, съвместни по договор с трето лице/ лица.
Сградата е масивна с тухлени преградни стени, изградена 1963 г. на два етажа със площ от 112 кв.м. На първия етаж помещенията са с теракот по пода, стените са дървена ламперия и шпакловка и латекс. На втория етаж помещенията са с мокет по пода и шпакловка и латекс по стените и таваните. Сградата е в задоволително състояние. Отоплението е с дървена камина и маслени радиатори.
Наемната цена се дължи след сключване на договора от датата на подписване на приемо-предавателния протокол за предаване на обекта и се заплаща от първо до десето число на текущия месец по банков път по сметка на от Софийска филхармония:
 Банка: „УниКредит Булбанк“ АД – София,  BIC: UNCRBGSF, IBAN:BG65UNCR96603120372819 
Плащанията за направените консумативни разходи се извършват в срок до 20-то число и касае консумативните разходи от предходния месец, срещу издадена от НАЕМОДАТЕЛЯ фактура. Съгласно показания от контролните уреди и параметри от фактури, касаещи плащането. 
Забележка: В случай на прехвърляне н партидата за комуналните услуги на наемателя, горното условие да не се счита за задължително по отношение на издаване на разходооправдателни документи

Заплащането на такса битов отпадък /пропорционално на наеманата част/ за наетия имот е за сметка на наемателя. 

Срокът на наемното правоотношение е 10 (десет) години, считано от датата на подписване на приемо-предавателния протокол за предаване на обекта. 

Преди подписването на договора за наем, кандидатът, определен за наемател, внася по банковата сметка на Софийска филхармония: Банка: „УниКредит Булбанк“ АД – София,  BIC: UNCRBGSF, IBAN:BG65UNCR96603120372819 гаранция в размер на един месечен наем. Внесената гаранция се възстановява на наемателя след прекратяване на договора, при условията, посочени в него. 
ІV. ИЗИСКВАНИЯ КЪМ КАНДИДАТИТЕ 

1. В търга могат да участват всички български или чуждестранни физически или юридически лица, които: 

а) не са обявени в несъстоятелност, не са в производство за обявяване в несъстоятелност; 

б) не са в производство по ликвидация; 

в) не са/нямат управители или членове на управителните органи, които са: 

- осъждани за банкрут; 

- лишавани от право да упражняват търговска дейност; 

- осъждани с влязла в сила присъда за престъпление против собствеността, стопанството или друго престъпление от общ характер по смисъла на Наказателния кодекс; 

г) нямат финансови задължения към Софийска филхармония, както и публични задължения по смисъла на чл. 162, ал. 2 от ДОПК към държавата и общините. 

2. Горните обстоятелства се удостоверяват с декларации – образец – Приложение № 2 и № 3. 

V. УСЛОВИЯ ЗА ПРОВЕЖДАНЕ НА ТЪРГА - УКАЗАНИЯ КЪМ КАНДИДАТИТЕ 

1. ОБЩИ УСЛОВИЯ 

а) Разходи по процедурата 

Разходите по изработването на предложенията за участие в търга са за сметка на кандидатите. 

Кандидатите не могат да имат претенции към Софийска филхармония за направените от тях разходи, включително и при тяхното недопускане или некласиране. 

б) Представяне на заявленията и писмените ценови предложения 

Писмените заявления за участие се изготвят в един екземпляр в съответствие с Приложение № 9 и се представят в запечатан непрозрачен плик от кандидата или от упълномощен негов представител. 
Заявленията се приемат всеки работен ден от 9:00 - 17:00 ч., след публикуване на обявата до 13.06.2024 г. (вкл.) в деловодството на Софийска филхармония, адрес: гр. София, ул. „Г. Бенковски“ №1. 

Към заявлението се прилагат съответните документи, посочени в него, според качеството на кандидата (виж по-долу т. 2 „СЪДЪРЖАНИЕ НА ДОКУМЕНТИТЕ ЗА УЧАСТИЕ“, буква В) „Прилагат се следните документи за участие“). 

Върху плика със заявлението кандидатът посочва адрес за кореспонденция, телефон и по възможност – факс и електронен адрес. 

Предлаганата Цена се представя в отделен запечатан непрозрачен плик с надпис „Предлагана цена”, поставен в плика със заявлението за участие. 

Върху външния плик кандидатът изписва и следния текст: „ЗАЯВЛЕНИЕ за участие в търг с тайно наддаване за отдаване под наем на   под наем на недвижим имот – частна държавна собственост – представляващ: ХИЖА - «ТУРИСТИЧЕСКИ ЗАСЛОН» НА СОФИЙСКА ДЪРЖАВНА ФИЛХАРМОНИЯ, НАХОДЯЩ СЕ ВЪВ ВИТОША, МЕСТНОСТ "ТРЕНДАФИЛА", С ПЛОЩ ОТ 112 КВ. М. „ 
При приемане на заявлението за участие върху плика деловодителят отбелязва поредния номер, датата и часа на получаването и посочените данни се записват във входящия регистър, за което се издава документ. 

Не се приема заявление, представено в незапечатан плик или в прозрачен плик, или в плик с нарушена цялост. Такова заявление незабавно се връща на кандидата и това се отбелязва в съответния входящ регистър. Заявления, постъпили след крайния срок – 17.00 ч. на 13.06.2024 г. включително и изпратени по пощата след указания срок, не се разглеждат от комисията. 

2. СЪДЪРЖАНИЕ НА ДОКУМЕНТИТЕ ЗА УЧАСТИЕ 

А) Информация за правното състояние и възможности на кандидата. 

Всички документи и заявлението за участие се подписват от лицето, което представлява кандидата, съгласно актуалното удостоверение за вписване в търговския регистър. Когато кандидатът се представлява от няколко лица заедно, документите се подписват от всички представляващи или се прилага заверено копие от нотариално заверено пълномощно за другите представляващи. Документите могат да бъдат подписани и от трето лице, упълномощено с нотариално заверено пълномощно, което трябва да се представи в оригинал. Върху всеки подпис се полага печатът на търговеца/юридическото лице. Всички копия от приложените документи се заверяват с подпис и печат на търговеца/юридическото лице. 

Б) До участие в търга не се допускат настоящи или бивши наематели на обекти на Софийска филхармония, имащи парични задължения към Софийска филхармония. 

В) Прилагат се следните документи за участие: 

1. подписано и подпечатано заявление за участие в търга; 

2. подписано и подпечатано ценово предложение; 

3. заверени с подпис и печат от кандидата копия: 

а) за търговците – единен идентификационен код (ЕИК) съгласно чл. 23 от Закона за търговския регистър и регистъра на юридическите лица с нестопанска цел /ЗТРРЮЛНЦ/. Когато не е предоставен ЕИК, кандидатите прилагат удостоверение за актуалното състояние с дата на издаване, предшестваща датата на подаване на заявлението за участие с не повече от два месеца; 

б) за юридическите лица с нестопанска цел – единен идентификационен код (ЕИК) съгласно чл. 23 от ЗТРРЮЛНЦ. Когато не е предоставен ЕИК, кандидатите прилагат удостоверение за актуалното състояние с дата на издаване, предшестваща датата на подаване на заявлението за участие с не повече от два месеца; 

в) за физически лица – свидетелство за съдимост; 

г) идентификационен номер по Закона за ДДС (ако е регистриран по ДДС); 

д) вносна бележка за внесен депозит за участие; 

е) нотариално заверено пълномощно (оригинал), ако кандидатът е представляван от друго лице; 

ж) надлежно попълнени и подписани документи - Приложения № 1 - 5 (пет броя), относно: протокол за оглед на обекта; липса на финансови задължения към Софийска филхармония, държавата и общините; че не са в производство по несъстоятелност; и че приемат условията на договора, декларация за съгласие за обработка на лични данни. 

3. УСЛОВИЯ И ОРГАНИЗАЦИЯ ЗА ПРОВЕЖДАНЕ НА ТЪРГА 

А) УСЛОВИЯ НА ТЪРГА 
1. Оглед на обектите - С цел прецизното изготвяне на документите за участие в търга от кандидатите, в настоящата проецедура е предвиден задължителен оглед на обекта / имота/, който ще се отдава под наем, за което ще бъде подписван протокол за оглед, съгласно приложения образец -  / приложение/ №1. Предвид местонахождението на имота и невъзможността за осигуряване на ежедневно присъствие на представител на Софийска филхармония, за времето на провеждане на търга, датите, на които може да се направи оглед на обекта, са както следва: - 28 ми, 30 ти Май от 11:00 часа. Огледът, следва да се заяви, след предварителна уговорка в деня преди една от датите определени за оглед, на следния телефон: 0889635904, лице за контакт: НИКОЕЛА ТРЕНДАФИЛОВА, Експерт „Управление на собствеността“. Лицата, които ще извършват огледа, следва да носят със себе си лична карта. Посещението се извършва от законния представител на участника лично или чрез надлежно и изрично упълномощен да извърши огледа на обектите представител с нотариално заверено пълномощно. Копие от пълномощното се прилага към протокола за оглед. Комисия, от страна на Софийска филхармония ще присъства на огледа и ще подписва протоколите, с посочени дата и час на извършване на огледа. Към документите за участие, всеки кандидат прилага протокол за оглед по приложения Образец, подписан от членовете на комисията определени от Софийска филхармония и от лицето/ лицата/ от страна на кандидата, извършили огледа.  Непредставянето на Протокол за направен оглед на обекта и изготвен, съобразно образеца с посочени дати и час и неположени подписи е условие за отстраняване на участника от търга.
2. Тръжната документация е безплатна и пълен достъп до същата е осигурен по електронен път на интернет страницата на  Софийска филхармония, на следния електронен адрес: https://sofiaphilharmonic.com
3. Депозит за участие в размер на: 50, 00 (петдесет) лева, платими по следната банкова сметка на Софийска филхармония: Банка: „УниКредит Булбанк“ АД – София,  BIC: UNCRBGSF, IBAN:BG65UNCR96603120372819 .
4. Търгът се провежда от комисия, назначена със Заповед на директора на Софийска филхармония.
5. Дата и място на провеждане на търга –  в 11 часа на първия работен ден, след изтичане срока за подаване на заявления за участие, на адрес на Софийска филхармония, адрес: гр. София, ул. „Г. Бенковски“ №1, етаж № 2, стая № 110 

Б) ОТВАРЯНЕ НА ПЛИКОВЕТЕ – предложенията на кандидатите се отварят в 11.30 ч. часа на първия работен ден, след изтичане срока за подаване на заявления за участие, на адрес на Софийска филхармония, адрес: гр. София, ул. „Г. Бенковски“ №1, етаж № 2, стая №110  по реда на тяхното постъпване от комисията по провеждане на търга. Съдържанието им се описва в съставен от комисията протокол, в който се посочват обстоятелствата по чл. 53, ал. 1 от ППЗДС. Кандидатите, участващи в търга или техни упълномощени представители, могат да присъстват при отваряне и разглеждане на ценовите предложения от комисията. 

Комисията отстранява от участие кандидат, който не е представил изискващ се документ или не отговаря на изискванията съгласно Заповедта за откриване на тръжната процедура и на настоящата документация. 

В) ПРОВЕЖДАНЕ НА ТЪРГА 

Търгът може да се проведе, само в случай че поне един кандидат е подал заявление за участие и писмено ценово предложение, отговарящо на нормативните изисквания и условията за провеждане на търга. / чл. 51, ал.1 от ППЗДС/
В деня и часа на търга Председателят на комисията проверява присъствието на членовете ѝ и обявява откриването на процедурата. 

Лицата, които са упълномощени от кандидатите, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт. 

Комисията отбелязва в протокола за разглеждане, оценяване и класиране на ценовите предложения входящите номера на заявленията за участие на кандидатите, имената или наименованията им, платежните документи за внесения депозит, другите обстоятелства по редовността на подадените документи и предложените наемни цени. 

ЦЕНОВИТЕ ПРЕДЛОЖЕНИЯ се подписват най-малко от трима членове на комисията. 

Редовно подадените ценови предложения се класират в низходящ ред според размера на предложената цена, като кандидатът, предложил най-висока цена се класира на първо място. 
В случай, че двама или повече кандидати са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези кандидати. Председателят на комисията уведомява писмено или по факс кандидатите, участвали в търга, предложили еднаква най-висока цена, за деня и часа за провеждането на явния търг. Явният търг се провежда по реда на чл. 47 – чл. 50 от ППЗДС, като наддаването започва от предложената от тях цена със стъпка на наддаване десет процента от тази цена. Резултатите от проведения явен търг се отразяват в протокола за търга с тайно наддаване съгласно чл. 54, ал. 5 от ППЗДС. 

Препис-извлечение от протокола относно проведения търг се връчва на спечелилия кандидат, а при писмено поискване - и на другите заинтересовани кандидати. 

Депозитът не се връща на кандидата, определен за спечелил търга, но отказал да сключи договор. 

4. КРИТЕРИЙ ЗА ОЦЕНКА НА ПРЕДЛОЖЕНИЯТА – Най-висока предложена наемна цена. 

5. ОБЯВЯВАНЕ НА РЕЗУЛТАТИТЕ 

Въз основа на резултатите от търга, в 3 дневен срок от датата на провеждането му Директорът на Софийска филхармония определя със Заповед кандидата, предложил най-висока наемна цена и класиран на първо място, за наемател. Заповедта за определяне на наемател се обявява на място, достъпно за всички заинтересовани лица в сградата на Софийка филхармония, с адрес: гр. София, ул. „Г. Бенковски“ №1.  Копие от заповедта се изпраща на кандидатите, участвали в търга, по реда на АПК, с писмено съобщение, включително чрез електронната поща или по факс на посочените от тях адреси/номера на факс. 

Заповедта се обявява и на електронната страница на Софийска филхармония, на следния електронен адрес: https://sofiaphilharmonic.com. 

Заповедта на Директора на Софийска филхармония може да се обжалва от останалите кандидати в търга в 14-дневен срок, считано от датата на съобщаването ѝ, по реда на АПК. 

Влязлата в сила заповед за определяне на наемател се връчва на спечелилия търга. 

В седемдневен срок след влизане в сила на заповедта за определяне на наемател, се сключва договор за наем и наемателят се въвежда във владение на обекта. 

Когато спечелилият търга участник не внесе месечната цена и/или определеният депозит, за наемател се определя следващия в класирането кандидат. При отказ за сключване на договор за наем и от страна на втория в класирането кандидат, може да се насрочи нов търг. 

6. ПРОВЕЖДАНЕ НА ПРОЦЕДУРАТА 

Търгът може да се проведе и в случай че: 

а) поне един кандидат е подал заявление за участие и ценово предложение, отговарящо на нормативните и тръжните условия за провеждане на търга; 

б) се явят най-малко трима членове на комисията, в това число председателят, юристът и икономистът; 

Когато на търга не се яви кандидат, той се обявява за непроведен и Директорът на Софийска филхармония насрочва нов търг в едномесечен срок. 

При възникване на обстоятелства, които правят невъзможно откриването на търга и неговото приключване, комисията съставя протокол, въз основа на който Директорът на Софийска филхармония /или лицето, което го замества/ със заповед определя провеждането на нов търг или прекратява процедурата. 

7. ДЕПОЗИТ ЗА УЧАСТИЕ И ЗА ИЗПЪЛНЕНИЕ НА ДОГОВОРА 

Кандидатът представя депозит за участие в процедурата в размер на 50,00 (петдесет) лева, платими по следната банкова сметка на Софийска филхармония: 
Банка: „УниКредит Булбанк“ АД – София,
  BIC: UNCRBGSF, 

IBAN:BG65UNCR96603120372819 
Наемодателят има право да задържи депозита за участие, когато кандидат, взел участие в търга: 

а) подаде жалба срещу заповед за избор на наемател до решаване на спора от съда; 

б) е определен за наемател, но не изпълни задължението си да сключи договор; 

в) оттегли предложението си след срока за подаване на заявления. 
Депозитът се освобождава, в следните срокове: 

 а/ на неспечелилите участници – в 7-дневен срок от датата на обявяване на спечелилия; 

б/ на участника, спечелил търга – в 7-дневен срок от сключването на договор за наем. 

Депозитът на кандидата, с който се сключи договор за наем, се преобразува в част от гаранцията за изпълнение на договора за наем. 

Софийска филхармония не дължи лихви върху внесените депозити за времето на тяхното задържане. 
ПРИЛОЖЕНИЯ: 

Приложение № 1 - протокол за оглед на обекта; 

Приложение № 2 – декларация за липса на финансови задължения; 

Приложение № 3 – декларация за липса на основания за отстраняване; 

Приложение № 4 – декларация за приемане на условията на проекта на договора; 

Приложение № 5 – декларация за съгласие за обработка на лични данни; 

Приложение № 6 – извадка от Заповедта за откриване на процедура за провеждане на търга; 

Приложение № 7 – проект на договор; 

Приложение № 8 – ценово предложение; 

Приложение № 9 – заявление за участие в търга; 

Приложение № 10 – регистър на постъпилите заявления за участие в търга; 

Приложение № 11 – обява; 

